
DR 31.10.2012 13 

 
Kita akan cuba sedaya upaya supaya peruntukan yang akan datang, kita sebagai 

agensi teknikal memang kalau dia datang kita akan buat. Sekian, terima kasih.  

 

6. Dr. Mujahid Yusof Rawa [Parit Buntar] minta Menteri Pelajaran menyatakan, 
perkembangan Pentaksiran Berasaskan Sekolah (PBS) untuk UPSR dan PMR. 

 Timbalan Menteri Pelajaran I [Datuk Dr. Wee Ka Siong]: Terima kasih Tuan 
Yang di-Pertua. Pentaksiran Berasaskan Sekolah (PBS) mula diperkenalkan pada tahun 
2012 di sekolah rendah dan dijadualkan pada menjelang tahun 2016, murid-murid sekolah 
rendah akan menduduki Peperiksaan Pencapaian Sekolah Rendah (UPSR) yang telah 
ditambah baik berasaskan pelaksanaan PBS.  

Bagi peringkat sekolah menengah pula, sistem PBS baru digerakkan pada tahun 
2012 dan dijangkakan dalam tempoh dua tahun iaitu menjelang 2014, sistem tersebut dapat 
dilaksanakan sebagai penambahbaikan kepada Peperiksaan Penilaian Menengah Rendah 
(PMR). Dalam melaksanakan PBS, guru menggunakan Dokumen Standard Kokurikulum 
(DSK) yang mengandungi perkara-perkara yang patut dipelajari dan perlu disampaikan 
dalam proses pengajaran dan pembelajaran. Manakala Dokumen Standard Prestasi (DSP) 
adalah rujukan utama guru untuk mentafsir penguasaan murid. Guru juga diberikan 
pengiktirafan dan autonomi untuk menjalankan pentafsiran secara formatif semasa 
pengajaran dan pembelajaran ataupun secara submatif di akhir unit pembelajaran atau di 
akhir tahun.  

 Untuk makluman Ahli Yang Berhormat, surat pekeliling Lembaga Peperiksaan 
mengenai penambahbaikan Sistem Penaksiran Kebangsaan bagi PMR bagi tahun 2012 
telah pun dikeluarkan pada 14 Februari 2011, manakala Surat Pekeliling yang sama bagi 
UPSR mulai tahun 2011 telah pun dikeluarkan pada 22 Februari 2011 untuk memaklumkan 
kepada semua Pengarah JPM, PPD, Guru Besar, Pengetua agar mematuhi sepenuhnya 
arahan tersebut. Terima kasih.  

 Dr. Mujahid Yusof Rawa [Parit Buntar]: Terima kasih pada Yang Berhormat 
Timbalan Menteri, suara saya seksi sedikit, saya minta maaf Tuan Yang di-Pertua. 
Pelaksanaan ini saya rasa satu yang bagus kerana banyak negara telah pun 
melaksanakannya. Akan tetapi apa yang lebih utama untuk kita bicarakan di sini ialah, ia 
masih lagi baru, dia belum full swing lagi. Jadi banyaklah masalah-masalah yang timbul 
dalam pelaksanaan itu.  

 Antara lain yang saya meminta supaya Yang Berhormat Timbalan Menteri boleh 
ambil catatan iaitu tentang sejauh manakah guru-guru yang akan melaksanakan konsep 
penaksiran ini benar-benar memahami apa itu PBS? Ini kerana jawapan daripada Yang 
Berhormat Menteri yang diutarakan oleh Yang Berhormat Bukit Mertajam pada 18 Oktober 
telah menjawab bahawa 15 peratus daripada 46,926 guru Tingkatan 1 di sekolah 
menengah seluruh Malaysia masih belum memahami konsep ini. Ini adalah jawapan 
daripada Yang Berhormat Menteri sendiri. Begitu juga 9 peratus lebih daripada 89 guru 
Tahun 1, Tahun 2 dan Tahun 3 sekolah rendah masih belum memahami konsep ini, itu 
pertama. 

 Kedua ialah tentang, saya minta penjelasan bagaimana dari sudut bebanan kerja 
guru kerana isteri saya juga seorang guru. Tugas-tugas membuat penaksiran ini, ia tidak 
boleh buat semasa sekolah, dia terbeban dengan kokurikulum dan sebagainya. Adakah 
kemungkinan pihak kementerian memikirkan bagi mengurangkan bebanan pelaksanaan ini 
diwujudkan satu jawatan khas sebagai pembantu guru yang tugasnya ialah mengurangkan 
bebanan itu kerana ini akan melibatkan laporan-laporan fail data yang bukan hanya satu 
atau dua tetapi beribu pelajar.  

 Selain daripada itu, satu lagi minta penjelasan. Jurulatih utama yang dilantik untuk 
program ini mempunyai kekangan masa dari sudut mereka perlu cairkan benda itu di 
peringkat sekolah, di peringkat panitia yang mereka berkursus seminggu tetapi di peringkat 
panitia hanya dua jam sahaja dia bagi. Kemudian hendak memantau itu satu hal kerana 
guru-guru itu tidak boleh keluar dari kawasan sekolah lebih daripada 30 peratus waktu di 
sekolah.  

 

 



Kita akan cuba sedaya upaya supaya peruntukan yang akan datang, kita sebagai agensi teknikal memang kalau dia datang kita akan buat. Sekian, terima kasih. 6. Dr. Mujahid Yusof Rawa [Parit Buntar] minta Menteri Pelajaran menyatakan, perkembangan Pentaksiran Berasaskan Sekolah (PBS) untuk UPSR dan PMR. Timbalan Menteri Pelajaran I [Datuk Dr. Wee Ka Siong]: Terima kasih Tuan Yang di-Pertua. Pentaksiran Berasaskan Sekolah (PBS) mula diperkenalkan pada tahun 2012 di sekolah rendah dan dijadualkan pada menjelang tahun 2016, murid-murid sekolah rendah akan menduduki Peperiksaan Pencapaian Sekolah Rendah (UPSR) yang telah ditambah baik berasaskan pelaksanaan PBS. Bagi peringkat sekolah menengah pula, sistem PBS baru digerakkan pada tahun 2012 dan dijangkakan dalam tempoh dua tahun iaitu menjelang 2014, sistem tersebut dapat dilaksanakan sebagai penambahbaikan kepada Peperiksaan Penilaian Menengah Rendah (PMR). Dalam melaksanakan PBS, guru menggunakan Dokumen Standard Kokurikulum (DSK) yang mengandungi perkara-perkara yang patut dipelajari dan perlu disampaikan dalam proses pengajaran dan pembelajaran. Manakala Dokumen Standard Prestasi (DSP) adalah rujukan utama guru untuk mentafsir penguasaan murid. Guru juga diberikan pengiktirafan dan autonomi untuk menjalankan pentafsiran secara formatif semasa pengajaran dan pembelajaran ataupun secara submatif di akhir unit pembelajaran atau di akhir tahun. Untuk makluman Ahli Yang Berhormat, surat pekeliling Lembaga Peperiksaan mengenai penambahbaikan Sistem Penaksiran Kebangsaan bagi PMR bagi tahun 2012 telah pun dikeluarkan pada 14 Februari 2011, manakala Surat Pekeliling yang sama bagi UPSR mulai tahun 2011 telah pun dikeluarkan pada 22 Februari 2011 untuk memaklumkan kepada semua Pengarah JPM, PPD, Guru Besar, Pengetua agar mematuhi sepenuhnya arahan tersebut. Terima kasih. Dr. Mujahid Yusof Rawa [Parit Buntar]: Terima kasih pada Yang Berhormat Timbalan Menteri, suara saya seksi sedikit, saya minta maaf Tuan Yang di-Pertua. Pelaksanaan ini saya rasa satu yang bagus kerana banyak negara telah pun melaksanakannya. Akan tetapi apa yang lebih utama untuk kita bicarakan di sini ialah, ia masih lagi baru, dia belum full swing lagi. Jadi banyaklah masalah-masalah yang timbul dalam pelaksanaan itu. Antara lain yang saya meminta supaya Yang Berhormat Timbalan Menteri boleh ambil catatan iaitu tentang sejauh manakah guru-guru yang akan melaksanakan konsep penaksiran ini benar-benar memahami apa itu PBS? Ini kerana jawapan daripada Yang Berhormat Menteri yang diutarakan oleh Yang Berhormat Bukit Mertajam pada 18 Oktober telah menjawab bahawa 15 peratus daripada 46,926 guru Tingkatan 1 di sekolah menengah seluruh Malaysia masih belum memahami konsep ini. Ini adalah jawapan daripada Yang Berhormat Menteri sendiri. Begitu juga 9 peratus lebih daripada 89 guru Tahun 1, Tahun 2 dan Tahun 3 sekolah rendah masih belum memahami konsep ini, itu pertama. Kedua ialah tentang, saya minta penjelasan bagaimana dari sudut bebanan kerja guru kerana isteri saya juga seorang guru. Tugas-tugas membuat penaksiran ini, ia tidak boleh buat semasa sekolah, dia terbeban dengan kokurikulum dan sebagainya. Adakah kemungkinan pihak kementerian memikirkan bagi mengurangkan bebanan pelaksanaan ini diwujudkan satu jawatan khas sebagai pembantu guru yang tugasnya ialah mengurangkan bebanan itu kerana ini akan melibatkan laporan-laporan fail data yang bukan hanya satu atau dua tetapi beribu pelajar. Selain daripada itu, satu lagi minta penjelasan. Jurulatih utama yang dilantik untuk program ini mempunyai kekangan masa dari sudut mereka perlu cairkan benda itu di peringkat sekolah, di peringkat panitia yang mereka berkursus seminggu tetapi di peringkat panitia hanya dua jam sahaja dia bagi. Kemudian hendak memantau itu satu hal kerana guru-guru itu tidak boleh keluar dari kawasan sekolah lebih daripada 30 peratus waktu di sekolah.